  Туспуктэм: vk.com (Владимир Гуляев) Наталия Сильвестрова Ижкарысь Игерманка шур вамен выжез тупатъян ужъёс азьланьтӥсько. Сое ветлонлы 2023-тӥ арын толсуре усьтыны малпало. Со сярысь кар тӧролэсь ужъёссэ быдэсъясь Владимир Гуляев «ВКонтакте» мерлыко вотэсысь бамаз ивортӥз. Ужъёсты «Безопасные качественные дороги» йӧскалык ӵектос улсын оштолэзе кутскизы.. Выжлэсь вань кострукциоссэ кортэн суро бетонлэсь карозы. Транспортэн ветлыны асфальт вӧлдозы, пыдын ветлисьёслы кенеръям тротуаръёс радъялозы. Выжлэн кузьдалаез 21,6 метр луоз. Вуж выж 3,5 тонна гинэ грузъёсты ворме вал. Вылез конструкция 60 тонна вормоз. Тодэ вайытом, 2023-тӥ арын Удмуртиын йӧскалык ӵектос улсын эшшо Лудӟи, Уддяди, Пыкты, Оӵ но Пызеп шуръёс вамен выжъёсты тупатъяло. Бадӟым Сарапул шур вамен выжез гудырикошконлэн шорозяз тупатъяса быдтозы. Тегъёс: выжъёс тупатъянужъёс Ижкар Удмуртия  